Foto's: Chaos by Menlyn-winkelsentrum in Pretoria | Maroela Media
H&M in Menlyn, Pretoria (13 Januarie 2018) Foto: @kayfeelow, Twitter
Chaos het Saterdag by Menlyn-winkelsentrum in Pretoria uitgebreek toe lede van die Ekonomiese Vryheidsvegters by dié sentrum betoog het.
Lede van die EFF het spesifiek op die H&M-winkel toegeslaan en klere rondgegooi en winkelpoppe omgestamp. Die party het ook by die H&M-takke in Sandton, Johannesburg en V&A Waterfront, Kaapstad, betoog.
Die betoging hou vermoedelik verband met 'n advertensie van die klerewinkel wat vandeesweek opslae gemaak het. Die maatskappy is veroordeel vir 'n advertensie vir die oorsese mark waar 'n swart seun 'n oortrektop dra met die woorde, "Coolest monkey in the jungle".
Die top, wat vir £8.99 te koop aangebied is, is intussen van die rakke en webwerf onttrek en die Sweedse maatskappy het 'n verskoning op sy webwerf en Instagram gepubliseer. "Ons wil graag ons posisie stel wat betref die omstrede foto van ons oortrektop. Ons posisie is eenvoudig – ons het 'n fout gemaak en ons is baie jammer. Dit was 'n ongeluk, maar dit beteken nie dat ons dit baie ernstig opneem of nie begryp watter ontsteltenis of ongerief dit veroorsaak het nie."
'n Woordvoerder van Menlyn-winkelsentrum het nog nie reageer op 'n versoek om kommentaar nie.
Die EFF het Maroela na die polisie verwys vir enige verdere navrae.
Die omstrede oortrektop
H&M in Menlyn, Pretoria (13 Januarie 2018) Foto: @lady_senzi, Twitter
H&M in Menlyn, Pretoria (13 Januarie 2018) Foto: @precious_heliza, Twitter
EFF H&M Pretoria
Zuma uitgejou by ANC-vieringe in Oos-Londen
de klerk en kie julle sal dai wigte en teenwigte gou in werking stel anders sien ek groot probleme vir hierdie land onteining van eiendom sonder vergoeding nou net gehoor rhamaposa praat van nasionalisering van die Reserwe bank ens dai wigte en teenwigte nou verseker uiters dringend
Absoluut pateties dat daar so opgetree word. As die advertensie van 'n maatskappy wat oorsee gebasseer is jou ontstel, gaan maak daar moeilikheid. Die mense in SA het absoluut geen beheer oor wat daai mense dink of doen nie, maar ek het vergeet! Daar's mense wat nie kan reguit dink nie. Staar vas teen dit wat hulle NOU sien.
Die besigheid moet vooraadopname doen.
Die berig sê klere is rondgegooi en winkelpoppe omgestamp. Nou hoekom is van die poppe kaalgestroop?